section_heading: Zemljopisni položaj
paragraph_text: Branjin Vrh je smješten na obali Karašice u Baranji, u mikroregiji Karašičke aluvijalne nizine Istočnohrvatske ravnice. Udaljen je 3 km sjeverno od gradskog naselja Belog Manastira, 35 km sjeverno od Osijeka, 23 km južno od grada Mohača u Mađarskoj (12 km od graničnog prijelaza Duboševica), na nadmorskoj visini od 92 m. Nalazi se državnoj cesti D7 (granični prijelaz Duboševica prema Mađarskoj - Kneževo - Branjin Vrh - Beli Manastir - Kozarac - Čeminac - Švajcarnica - Darda - Bilje - Osijek - Đakovo - granični prijelaz Slavonski Šamac prema BiH).